*Poruka podrške učenika i djelatnika ŽTŠ Moravice*

***(Knjiga snova)***

Ovo je zapis o čovjeku otvorena uma i jednom vremenu . . .

Pođi kud' hoćeš! Suze iskona kaplju. Osim beskrajne bjeline i leda (i mene) ovdje ničega i nikoga nema. U dubini tišine, ipak, postoji svjetlost koja obasjava sve na zemlji, koja obasjava nebesa i sja u našim srcima. No, kadikad u „ježevoj kućici“, dok tiho izbijaju večernje ure, čeznem za svakodnevnim stvarima i događajima, ali moj san je JUG. U trenucima kada se osjećam zakočeno, doživljaj nemilosrdnosti i neočekivane ljepote Antarktike budi u meni kristaliće snage i radosti. Hirovi vjetrova samo pretaču osjećaj straha i uzbuđenja u dosad neprepoznate izraze vedrine.

Sretno, Davore! Cilj zapisan na listu papira i u snovima vraća samopouzdanje, mudrost i mir.

Radujemo se našim susretima, ma gdje bili.

Vjerujemo, Davore, da ćemo ostvariti svoj proljetni san i zajedno s Vama, nakon što se vratite s Antarktike, prošetati do Čogrljevog jezera i, nošeni vlastitom osjećajnošću, fotografirati autentičnu prirodnu i kulturnu baštinu, danas u derutnom i zapuštenom stanju.